Lars Enarsonin opetusta
JERUSALEMIN MUUREILLA -SPECIAL Alef-kurssi 10/16
Paavali ja laki
Shalom! Tervetuloa Alef-kurssille, -
jossa puhumme kristinuskon juutalaisista juurista.
Mooseksen laki on kristityn tärkeä ymmärtää, -
koska siitä on niin paljon vääriä käsityksiä.
Olemme puhuneet Mooseksen laista jo kolmessa jaksossa.
Tässä ohjelmassa kerron, mitä Paavali opettaa laista.
Se on erityisen tärkeä aihe.
Monesti kun puhutaan laista, minulle sanotaan: -
"Etkö ole lukenut Paavalia ja Galatalaiskirjettä?
Paavalihan sanoo selvästi, että Jeesus on kumonnut lain."
Sillä tavoin Paavali onkin juuri käsitetty väärin.
Nyt yritämme oikoa näitä väärinkäsityksiä.
Nykyisessä teologisessa tutkimuksessa on -
kokonainen osa-alue nimeltään "uusi näkemys Paavalista".
Teologitkin ovat alkaneet ymmärtää, -
ettei Paavalin opetusta laista ole käsitetty oikein.
Paavalia ymmärrettiin väärin jo hänen omana aikanaan.
Hän oli hyvin kiistelty henkilö. Luen aluksi 2. Piet. 3:15b-16: -
"...josta myös meidän rakas veljemme Paavali -
hänelle annetun viisauden mukaan teille on kirjoittanut; -
niinkuin hän tekee... kirjeissään, kun hän... puhuu näistä asioista."
Kuuntelepa, miten Pietari varoittaa Paavalin kirjoituksista.
Paavali on ainut Raamatun kirjoittajista, josta varoitetaan!
"...vaikka niissä tosin on yhtä ja toista vaikeatajuista, -
jota tietämättömät ja vakaantumattomat -
vääntävät kieroon niinkuin muitakin kirjoituksia, -
omaksi kadotuksekseen.
Koska te siis, rakkaani, tämän jo edeltäpäin tiedätte, -
niin olkaa varuillanne, -
ettette rietasten [ruots. laittomien] eksymyksen -
mukaansa tempaamina lankeaisi pois omalta lujalta pohjaltanne."
Emme saa siis kääntyä laitto- muuteen eli lakia vastaan.
Samalla Pietari kuitenkin kertoo Paavalin saamasta viisaudesta.
Tietämättömät ymmärtävät helposti Paavalin kirjoitukset väärin.
He tekevät sen kadotuksekseen menemällä mukaan laittomuuteen.
Niin kristikunnassa tapahtuu paljon.
Raamatun sanoma selitetään Paavalin kirjoituksista käsin.
Mutta, ystävät, ei Raamattua niin voida ymmärtää.
Apt. 17:11:ssa kerrotaan Paavalin saarnamatkasta Bereaan.
"Juutalaiset olivat täällä avara- katseisempia kuin Tessalonikassa.
He ottivat sanan halukkaasti vastaan -
ja tutkivat päivittäin kirjoituksista -
[laista, profeetoista, psalmeista], oliko asia niin." (KR -92)
Paavalia pitää tulkita sen mukaan, mitä Kirjoituksissa jo on.
Paavali ei voi muuttaa sitä, -
mitä Raamattuun on häntä ennen kirjoitettu.
Jotta Berean juutalaiset kykenivät vastaanottamaan Paavalin sanoman, -
sen piti olla yhdenmukainen Jumalan sanan kanssa.
Jos selitämme esimerkiksi lakia Paavalin opetusten mukaan, -
tulkitsemme Raamattua väärin päin.
Täytyy aloittaa a:sta ja jatkaa b:hen, ei päinvastoin.
Jos mennään b:stä a:han, käännetään Raamatun ilmoitus ylösalaisin.
Paavalin opetuksen pitää olla yhtä Mooseksen ja profeettojen kanssa.
Muuten sitä ei voi hyväksyä.
Katsotaan sitten Apt. 21:stä, -
miten väärinymmärretty Paavali oli jo omana aikanaan.
Tässä on kyse Paavalin viimeisestä käynnistä Jerusalemissa.
"Saavuttuamme Jerusalemiin veljet ottivat meidät iloiten vastaan.
Seuraavana päivänä Paavali meni meidän kanssamme Jaakobin tykö, -
ja kaikki vanhimmat tulivat sinne saapuville."
Sitten Paavali kertoi, mitä Jumala oli tehnyt pakanain keskuudessa.
"Sen kuultuaan he ylistivät Jumalaa ja sanoivat Paavalille: -
'Sinä näet, veli, kuinka monta tuhatta juutalaista -
on tullut uskoon, ja he ovat kaikki lainkiivailijoita."
Sitten Jaakob kertoo syntyneestä ongelmasta: -
"Mutta heille on kerrottu sinusta, -
että sinä opetat kaikkia pakanain seassa asuvia juutalaisia -
luopumaan Mooseksesta ja kiellät heitä ympärileikkaamasta lapsiaan -
ja vaeltamasta säädettyjen tapojen mukaan.
Mitä siis on tehtävä? ...he saavat kuulla sinun tulleen."
Jaakob tiesi, että kyseessä oli väärä huhu. Hän sanoi: -
"Jerusalemin uskoon tulleet juutalaiset väittävät, -
että sinä opetat juutalaisia luopumaan Mooseksesta."
Paavali oli käynyt aiemmin seurakunnan johtajien luona.
Hän oli kertonut heille tarkasti, mitä opetti.
Apostoleilla ei ollut opetuksesta mitään huomautettavaa.
Jaakob tiesi asian oikean laidan, mutta muut juutalaiset luulivat, -
että Paavali opetti Mooseksesta luopumista.
Juutalaisille se olisi merkinnyt Paavalin olevan antikristus -
tai antikristuksen edelläkävijä.
He tiesivät, että antikristus kapinoisi Mooseksen lakia vastaan.
Ongelma oli suuri. Jaakob kysyy Apt. 21:22:ssa: "Mitä tehdä?
Joka tapauksessa he saavat kuulla sinun saapuneen." (RK -12)
Jaakob halusi oikaista huhut.
Jae 23: "Tee siis tämä, minkä me nyt sinulle sanomme.
Meillä on täällä neljä miestä, joilla on lupaus täytettävänä."
Kyseessä oli Mooseksen laissa kuvattu nasiirilupaus.
Nasiirikausi päätettiin uhraamalla temppelissä (4. Moos. 6).
"Meillä on täällä neljä miestä, joilla on lupaus täytettävänä.
Ota ne luoksesi ja puhdista itsesi heidän kanssansa."
Apt. 18:n mukaan Paavalikin oli tehnyt nasiirilupauksen.
Myöhemmin, kun Paavali vangittiin ja hän oli oikeudessa, hän sanoi: -
"Olin tullut Jerusalemiin uhraamaan temppelissä -
sen lisäksi, että toin avustuksen köyhille."
Paavali halusi nimittäin päättää nasiirikautensa uhraten.
Jaakob sanoi hänelle: -
"Tässä on neljä muutakin nasiirilupauksen antanutta."
Oli yleinen ongelma, että nuoret miehet antoivat nasiirilupauksen -
mutta heillä ei ollut varaa päättää nasiiriaikaansa.
Sen päättäminen vaati useiden uhrien uhraamista temppelissä.
4. Moos. 6:13:n mukaan -
nasiiriuden päättämiseksi piti uhrata kahdeksan eri uhria: -
"Vuoden vanha virheetön karitsa, -
vuoden vanha virheetön uuhikaritsa, virheetön oinas, -
korillinen happamattomia leipiä, öljyyn leivottuja kakkuja, -
öljyllä voideltuja happamattomia ohukaisia, -
niihin kuuluva ruoka- ja juomauhri -
sen lisäksi, mitä hän muuten saa hankituksi."
Joosef ja Maria tulivat temppeliin uhraamaan -
Jeesuksen synnyttyä.
Heidän tuli uhrata, mitä Herran laissa on säädetty.
Uhreina piti olla kaksi karitsaa, -
mutta köyhiltä ei vaadittu kuin pari kyyhkystä.
Joosefilla ja Marialle ei ollut varaa kuin kahteen kyyhkyseen.
Nasiirilupaukseen kuului paljon enemmän uhreja.
Ei ollut mikään ihme, ettei kaikilla ollut uhreihin varaa.
Kyseessä olivat satojen eurojen suuruiset summat.
Jerusalemissa oli paljon köyhiä. Heitähän Paavali tuli auttamaan.
Jaakob neuvoi Paavalia maksamaan toistenkin uhrit.
Jae 24: "Ota ne luoksesi ja puhdista itsesi heidän kanssansa -
ja maksa kulut heidän puolestaan, -
että he saisivat leikkauttaa tukkansa."
Nasiiriuden aikana hiukset kasvoivat pitkiksi.
Lopuksi uhrattiin, ja sen jälkeen hiukset leikattiin.
Jaakob jatkaa: "...siitä kaikki huomaavat, -
ettei ole mitään perää siinä, mitä heille on kerrottu sinusta, -
vaan että sinäkin vaellat lain mukaan ja noudatat sitä."
Siinä se on mustaa valkoisella. Sellaisen neuvon Paavali sai.
Jae 25: "Mutta uskoon tulleista pakanoista -
me olemme päättäneet ja kirjoittaneet, -
että heidän on välttäminen epäjumalille uhrattua -
ja verta ja lihaa, josta ei veri ole laskettu, ja haureutta."
Jae 26: "Silloin Paavali otti ne miehet luokseen, -
ja kun hän... oli puhdistanut itsensä heidän kanssaan, -
meni hän pyhäkköön ja ilmoitti [papeille] -
milloin heidän puhdistumis- päivänsä tulisivat päättymään, -
jota ennen heidän kunkin edestä oli tuotava uhri."
Paavali oli tullut Jerusalemiin uhraamaan -
muttei ehtinyt, koska hänet pidätettiin.
Mutta näin toimittiin, koska haluttiin osoittaa, -
ettei Paavali ollut luopunut Mooseksesta, niin kuin väitettiin.
Mutta huhut ovat sitkeitä.
Siitä huolimatta, miten Paavali halusi Jerusalemissa toimia, -
nykyäänkin vielä väitetään, että Paavali vastusti Mooseksen lakia -
ja opetti, että se oli kumottu. Väite on perätön.
Apostolien teot on kirjoittanut Paavalin työtoveri Luukas.
Hän selostaa kirjan lopussa Paavalin 7 oikeudenkäyntiä -
juutalaisten ja roomalaisten viranomaisten edessä.
Häntä syytettiin siitä, -
että hän olisi kapinoinut juutalaisten lakeja vastaan.
Paavali vastasi joka kerta, ettei syytös pitänyt paikkaansa.
Kun luemme Paavalin kirjeitä, on tärkeä käsittää, -
että hän itse eli Mooseksen lain mukaan kuten muutkin apostolit.
Kirkkoisä Ireneus kirjoitti, -
että kaikki Jeesuksen seurassa olleet apostolit -
seurasivat tunnontarkasti kaikkia Mooseksen lain käskyjä.
Sama päti Paavaliin.
Vaikka hän ei vaatinutkaan samaa pakanoilta, -
hän ei silti millään tavoin hylännyt lakia.
On viisi suuntaviivaa, -
jotka auttavat ymmärtämään, mitä Paavali tarkoittaa lailla.
Ensimmäinen suuntaviiva on Pietarin varoitus siitä, -
että Paavalin kirjoituksia on helppo käsittää väärin.
Varoitus koski varsinkin tietämättömiä.
Paavali oli koulutettu rabbi, paljon Pietaria oppineempi.
Pietari tunnusti: -
"En minäkään ymmärrä kaikkia Paavalin syvällisiä ajatuksia."
Lakia Paavali ei niissä kuitenkaan vastusta.
Toinen suuntaviiva on Apt. 21:ssä, josta luimme.
Paavalin luopuminen laista oli perätön huhu.
Tämä käy ilmi myös seitsemästä oikeudenkäynnistä -
Apostolien tekojen luvuista 22-26 ja 28.
Paavali toistaa siellä, -
ettei hän ollut mitenkään rikkonut juutalaisten lakia tai tapoja -
mutta silti hänet oli pidätetty.
Kolmanneksi, Paavali sanoo Suuren neuvoston edessä: -
"Minä olen fariseus, fariseusten jälkeläinen." (Apt. 23:6)
Hän ei sanonut: "Minä olin fariseus."
Suuren neuvoston fariseukset alkoivat puoltaa Paavalia: -
"Ehkä hän on saanutkin Jumalalta ilmestyksen."
Neuvostossa syntyi riita.
Paavali ei olisi voinut väittää olevansa fariseus, -
ellei hän elänyt fariseuksena.
Ehkä et ole ajatellut näitä asioita ennen, ja ne ovat sinulle uusia, -
mutta ne on tärkeä käsittää, että ymmärtäisimme Paavalia.
Neljänneksi, Jumala ei ollut antanut Paavalille valtuutusta -
kumota lakia.
Luetaan 5. Moos. 13:1-2:sta -
väärän profeetan määritelmä: -
"Jos teidän keskuuteenne ilmestyy profeetta tai unennäkijä -
ja lupaa sinulle jonkun tunnusteon tai ihmeen, -
ja jos sitten todellakin tapahtuu se tunnusteko tai ihme, -
josta hän puhui sinulle sanoen: -
'Lähtekäämme seuraamaan muita jumalia, joita te ette tunne, -
ja palvelkaamme niitä', -
niin älä kuuntele sen profeetan puhetta tai sitä unennäkijää, -
sillä Herra... ainoastaan koettelee teitä tietääksensä, -
rakastatteko Herraa... kaikesta sydämestänne ja... sielustanne.
Seuratkaa Herraa, teidän Jumalaanne, -
häntä peljätkää ja pitäkää hänen käskynsä, -
häntä kuulkaa, häntä palvelkaa ja hänessä kiinni riippukaa.
Mutta se profeetta tai unennäkijä surmattakoon, -
sillä hän on julistanut luopumusta Herrasta."
Siinä Jumala sanoo, -
että jos joku julistaa luopumusta Mooseksesta, -
hän on väärä profeetta, jota ei pidä kuunnella.
Siksi ei Jeesus eikä Paavali voinut kapinoida lakia vastaan.
Neljäs suuntaviiva: Paavalia täytyy aina tulkita asiayhteydestä käsin.
Melkein aina, kun Paavali kirjoittaa jotain, -
joka voitaisiin tulkita lain kumoamiseksi, -
hän tarkoittaa, että ihminen ei pelastu lakia noudattamalla.
Kyse on siitä, -
pitikö pakanoidenkin noudattaa Mooseksen lakia pelastuakseen.
Me pakanat emme pelastu lain kautta.
Meidän ei tarvitse myöskään ympärileikkauttaa itseämme.
Sekä juutalainen että pakana pelastuvat armosta.
Yritetäänpä selittää muutama kiistanalainen raamatunkohta.
Katsotaan ensin, mitä Paavali kirjoittaa Room. 7:ssa: -
Jae 1: "Vai ettekö tiedä, veljet - minä puhun lain tunteville -
että laki vallitsee ihmistä, niin kauan kuin hän elää?
Niinpä sitoo laki naidun vaimon hänen elossa olevaan mieheensä; -
mutta jos mies kuolee, on vaimo irti tästä miehen laista.
Sentähden hän saa avionrikkojan nimen, -
jos miehensä eläessä antautuu toiselle miehelle; -
mutta jos mies kuolee, on hän vapaa siitä laista, -
niin ettei hän ole avionrikkoja, jos menee toiselle miehelle.
Niin, veljeni, teidätkin on kuoletettu laista -
Kristuksen ruumiin kautta, tullaksenne toisen omiksi, -
hänen, joka on kuolleista herätetty, -
että me kantaisimme hedelmää Jumalalle.
Sillä kun olimme lihan vallassa, -
niin synnin himot, jotka laki herättää, -
vaikuttivat meidän jäsenissämme, -
niin että me kannoimme hedelmää kuolemalle, -
mutta nyt me olemme irti laista -
ja kuolleet pois siitä, mikä meidät piti vankeina, -
niin että me palvelemme Jumalaa Hengen uudessa tilassa -
emmekä kirjaimen vanhassa."
Kohdasta voi tehdä pinnallisen johtopäätöksen: -
"Olemme irti laista ja kuolleet siitä pois. Se ei koske meitä."
Kohta on tyyppiesimerkki Paavalin syvällisestä opetuksesta, -
joka on Pietarin mukaan helppo ymmärtää väärin, -
jos ei tiedetä, mistä Paavali puhuu.
Asiayhteys on se, että Paavali opetti edellisessä luvussa 6, -
että me olemme kuolleet pois synnistä. Se ei hallitse meitä, -
koska meidät on kastettu Kristuksen kuolemaan -
ja olemme nousseet uuteen elämään hänen kanssaan.
Room. 6:22: "Mutta nyt, kun olette synnistä vapautetut -
ja Jumalan palvelijoiksi tulleet, on teidän hedelmänne pyhitys, -
ja sen loppu on iankaikkinen elämä.
Sillä synnin palkka on kuolema, -
mutta Jumalan armolahja on iankaikkinen elämä Kristuksessa..."
Sitten seuraa: "Vai ettekö tiedä, - veljet... puhun lain tunteville -
että laki vallitsee ihmistä, niin kauan kuin hän elää?"
Paavali siis vertaa syntisen luontonsa vallassa olevaa ihmistä -
avioliitossa olemiseen.
Syntinen luontomme sitoo meitä, -
kunnes otamme vastaan Jeesuksen, annamme vanhan luontomme kuolla -
ja kuulumme Ylösnousseelle.
Kun olemme kuolleet vanhalle luonnollemme, -
olemme vapaita sen vallasta.
Meidän ei tarvitse enää palvella sitä, -
vaan saamme palvella kuolleista noussutta Messiasta.
Jos haluat tutkia aihetta lisää, -
voit tilata kotisivultamme Alef-kursen -nimisen kirjan.
Olen kyennyt tässä ohjelmassa vain raapaisemaan pintaa siitä, -
mitä Paavali opettaa laista.
Tuossa hän vertaa syntiluonnon vallassa olemista avioliittoon.
Mutta me voimme kuolla pois syntisen luonnon lainalaisuudesta.
Voimme myös katsoa Room. 14:ää, -
jossa Paavali näyttää vastustavan sapattia, ruokasäännöksiä jne.
Kyseessä on väärinkäsitys.
Jae 5: "Toinen pitää yhden päivän toista parempana, -
toinen pitää kaikki päivät yhtä hyvinä; -
kukin olkoon omassa mielessään täysin varma."
Jae 6: "Joka valikoi päiviä, se valikoi Herran tähden; -
ja joka syö, se syö Herran tähden, -
sillä hän kiittää Jumalaa."
Room. 14:ssä ei mainita sanaa "sapatti" ollenkaan.
Paavali ei puhu tuossa kohdassa sapatista vaan paastopäivistä.
Toiset paastoavat erityisinä pitäminään päivinä, -
toiset syövät, mutta molempia pitää kunnioittaa.
Otetaan viimeinen esimerkki Fil. 3:8:sta, -
jossa jotkut väittävät Paavalin nimittävän lakia "roskaksi".
Paavali kertoo siinä ansioistaan ennen uskoon tuloa, -
kun hän eli tarkasti kaikkien Mooseksen lain käskyjen mukaan.
Mutta Vapahtajaa verrattuina entiset ansiot ovat kuin roskaa.
Kyseessä oli rabbin tapa kertoa, -
että Messiaaseen verrattuna entinen elämä oli vain roskaa.
Jeesuskin sanoi: "Jos joku ei vihaa isäänsä ja äitiään, -
hän ei voi olla opetuslapseni."
Ei hän käske meitä vihaamaan vanhempiamme, -
vaan kertoo, miten paljon suurempaa on rakastaa häntä.
En ehdi opettaa tästä enempää, mutta lisää löytyy kurssikirjasta.
Kiitos mukanaolosta.
On tärkeä palata apostolien antaman evankeliumin juurille.
Shalom! Kiitos minun puolestani!
Suomentanut: Annamari Kortelainen